શીર્ષક: અમદાવાદમાં બેસી અમેરિકામાં કોવિડથી પરેશાન લોકોના પૈસા પડાવી લેવાની કહાણી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પ્રતકાત્મક તસવીર

મીડિયા રિપોર્ટ પ્રમાણે આ લોકો અમેરિકાનાં એ રાજ્યોના નાગરિકોને લક્ષ્ય બનાવી રહ્યા હતા જ્યાં કોરોના વાઇરસની સૌથી વધારે અસર દેખાઈ રહી છે. 

પોલીસના જણાવ્યા પ્રમાણે અમદાવાદના શાહ-એ-આલમ વિસ્તારમાં રહેતા રિયાઝ શેખ અને હાટકેશ્વરના સ્વપ્નિલ ક્રિશ્ચિયન ડમી કૉલ-સેન્ટર ચલાવતા હતા. 

અમદાવાદ રિવરફ્રન્ટથી બંને નાણાભીડ અનુભવી રહેલા અમેરિકન નાગરિકોને ફોન કરીને લૉન અપાવવાની વાત કરતા હતા.

જો સામેની વ્યક્તિ લૉન લેવા રાજી થઈ જાય તો પ્રૉસેસિંગ ફીના નામે તેમની પાસે પૈસાની માગણી કરતા હતા અને પૈસા મળી ગયા બાદ ફોન સ્વિચ-ઑફ કરી દેતા હતા. 

પોલીસને બંને પાસેથી લૅપટૉપ મળી આવ્યું છે, જેમાં 16 ઍક્સેલ ફાઇલ છે. આ ફાઇલોમાં વિદેશી નાગરિકના ડેટા છે.

ટાઇમ્સ ઑફ ઇન્ડિયાના અહેવાલ પ્રમાણે અમેરિકામાં કોરોનાથી પ્રભાવિત રાજ્યોમાં મહામારીને પગલે લોકોને લૉનની જરૂર પડે એવી સ્થિતિ હોઈ શકે છે અને બન્ને આરોપીઓ આ સ્થિતિનો ફાયદો ઉઠાવી રહ્યા હતા. 

કૉલ સેન્ટર કઈ રીતે કામ કરતું હતું?

પ્રતીકાત્મક તસવીર

સાબરમતી પોલીસ સ્ટેશનના ઇન્સ્પેક્ટર નીરજ પટેલે બીબીસી ગુજરાતીને જણાવ્યું, "અમદાવાદના મેધાણીનગરમાં રહેતા દિપેશ રાધાણી માટે રિયાઝ અને સ્વપ્નિલ કામ કરતા હતા. દિપેશે બંનેને અમેરિકન નાગરિકોનાં નામ, ફોન નંબર અને બૅન્ક ખાતાંની માહિતી આપી હતી."

"બંને વૉટ્સઍપ અને ટૉક નાઉ મૉબાઇલ ઍપલિકેશન મારફત કોવિડના કારણે આર્થિક મુશ્કેલી વેઠી રહેલા અમેરિકાના લોકો સાથે સંપર્ક કરતા હતા. બંને 500 - 1000 અમેરિકન ડૉલરની લૉન આપવાની વાત કરતા હતા."

"જો વ્યક્તિ લૉન લેવા માટે હા પાડે તો તેમને ગિફ્ટ કૂપન લેવા માટે કહેવામાં આવતું. ગિફટ કૂપનમાં જે કોડનંબર હોય તે દિપેશ મગાવી લોતો અને એના થકી પૈસા પોતાના ખાતામાં નખાવી લેતો હતો." 

તેઓ વધુમાં જણાવે છે કે દિપેશ રાધાણી આ કૌભાંડમાં મુખ્ય સૂત્રધાર છે. રિયાઝ અને સ્વપ્નિલ તેમના માટે કામ કરતા હતા. અત્યાર સુધી દિપેશે બંનેને 40, 000 રૂપિયા ચૂકવ્યા છે.

દિપેશ સાથે બંનેની મુલાકાત કઈ રીતે થઈ? 

તેના જવાબમાં ઇન્સ્પેક્ટર નીરજ પટલે જણાવે, "પાનના ગલ્લે ત્રણેય પહેલી વાર મળ્યા હતા અને પછી તેમની અવારનવાર મુલાકાત થતી રહેતી હતી. આવી એક મુલાકાતમાં દિપેશે બંનેને પૈસા કમાવવા માટે કૉલ સેન્ટરનો રસ્તો દેખાડયો."

નાયબ પોલીસ કમિશનર ઝોન 2, વિજય પટેલે બીબીસી ગુજરાતીને જણાવ્યું કે રિયાઝ અને સ્લપ્નિલ 'પૅ-ડે લૉન સ્કીમ'ના નામે ઠગાઈ કરતા હતા.

"બંને દિપેશ રાધાણી...